Foto: AP Photo/ Michael Sohn Germaniya prezidenti Yoaxim Gauk federal hukumat tavsiyasiga ko‘ra mamlakat parlamentining quyi palatasi – bundestagga o‘tkaziladigan saylovlarni 2017 yil sentabrga belgiladi, deb xabar bermoqda RIA “Novosti” axborot agentligi. Prezident tegishli farmonni imzolagan. Saylovlar natijalariga ko‘ra hukumat tarkibi va kansler aniqlab olinadi. Ularni ko‘pchilik ovoz to‘plagan partiya yoki koalitsiya tanlaydi. Xristian-demokratik va Xristian-sotsialistik ittifoqlar blokidan saylovlarda amaldagi kansler Angela Merkel, "Yashillar"dan Katrin Gering-Ekardt va Jyem Ozdemir ishtirok etadi. Sotsial-demokratik partiya nomzodi 29 yanvarda ma’lum bo‘ladi. So‘llar nomzodi ham hali aniqlab olinmagan.